ג'ורדן הנדרסון

ג'ורדן בריאן הנדרסון (באנגלית: Jordan Brian Henderson; נולד ב-17 ביוני 1990) הוא כדורגלן אנגלי, המשחק בעמדת הקשר המרכזי באייאקס ובנבחרת אנגליה. הנדרסון גדל במחלקת הנוער של סנדרלנד, ובשנת 2008 עלה לקבוצה הבוגרת של המועדון. ב-1 בנובמבר 2008 ערך את הופעת הבכורה שלו בפרמייר ליג, כשנכנס כמחליף בהפסד 0–5 לצ'לסי. בהמשך העונה הושאל לקובנטרי סיטי מליגת המשנה, ולאחר שחזר לסנדרלנד בקיץ 2009 שיחק במדיה שנתיים נוספות. את שערו הראשון בקריירה כבש במשחק מול ברמינגהאם סיטי במסגרת גביע הליגה. ב-19 בדצמבר 2010 כבש את שער הבכורה שלו בפרמייר ליג, במשחק מול מנצ'סטר סיטי. בעונתו הראשונה בקבוצה סיים את העונה עם 33 הופעות ליגה. בעונת 2010–2011 נעשה לבורג מרכזי בקישור הקבוצה וסיים עם שלושה שערי ליגה ב-39 הופעות. ב-9 ביוני 2011 חתם בליברפול עבור סכום שנע בין 16 ל-20 מיליון ליש"ט. את הופעת הבכורה שלו בקבוצה ערך במחזור הראשון של הפרמייר ליג, במשחק מול סנדרלנד, קבוצתו לשעבר שם התקבל בקבלת פנים מעורבת על ידי הקהל המקומי. ב-27 באוגוסט 2011 כבש את שער הבכורה שלו בקבוצה, במשחק מול בולטון וונדררס באצטדיון אנפילד. בעונתו הראשונה בקבוצה זכה עמה בגביע הליגה. את העונה הראשונה במועדון סיים עם שני שערים ב-44 הופעות. בעונת 14–2013 ביסס את עצמו כשחקן הרכב קבוע בליברפול עם 25 הופעות ליגה וחמישה שערים. ב-29 בספטמבר 2013 הגיע ל-100 הופעות במדי הקבוצה, בניצחון ליברפול 1–3 על סנדרלנד. לאחר עזיבתו של סגן הקפטן, דניאל אגר, בתחילת עונת 2014/2015, מונה הנדרסון כסגן הקפטן בהיעדרו של הקפטן הראשון סטיבן ג'רארד. ב-29 בנובמבר 2014 הופיע לראשונה כקפטן ליברפול בפריימר ליג במשחק מול סטוק סיטי. ב-2 בדצמבר הגיע ל-150 הופעות במועדון, במשחק זה הוא כבש שער בניצחון 1–3 על לסטר סיטי. הנדרסון שימש כקפטן במרבית משחקי הקבוצה בעונה זו בעקבות פציעות או מנוחה להן זכה ג'רארד. ב-23 באפריל 2015 חתם על הארכת חוזה לחמש שנים בליברפול בשווי 100,000 ליש"ט לשבוע. לאחר עזיבתו של ג'רארד ביוני 2015 התמנה לקפטן ליברפול. בספטמבר 2018 חתם על חוזה חדש במועדון לחמש שנים,לאחר שהוביל את המועדון לגמר ליגת האלופות הראשון שלו מזה למעלה מעשור. לאחר חתימת החוזה הדגיש את כוונותיו להישאר בליברפול לאורך זמן רב ככל האפשר ולאורך הקריירה כולה. בעונת 2018/2019 זכה בליגת האלופות עם ליברפול וזכה להניף את הגביע בתור הקפטן האנגלי הראשון מאז ג'ון טרי 2012 שזוכה להניף את גביע ליגת האלופות. באותה שנה גם הניף את גביע הסופר קאפ האירופי לאחר ניצחון קבוצתו על צ'לסי וגם את גביע העולם למועדונים בו ניצחה קבוצתו את פלמנגו הברזילאית. בסיום עונת 2019/2020 הניף גם את צלחת האליפות לאחר שזכה בה עם הקבוצה. הוא גם זכה בסיום עונה זו בתואר כדורגלן השנה בליגה האנגלית מטעם התאחדות עיתונאי הכדורגל לעונת 2019/2020. הוא גם זכה בפרס שחקן העונה של ליברפול. באוגוסט 2021 האריך את חוזהו בליברפול עד 2025. ביולי 2023 חתם הנדרסון באל-אטיפאק מליגת העל הסעודית עבור 14 מיליון יורו. הנדרסון יקבל 700 אלף ליש"ט בשבוע. לזכותו של הנדרסון 27 הופעות במדי הנבחרת הצעירה של אנגליה, בהן כבש ארבעה שערים, והיה חלק מסגל הנבחרת לאליפות אירופה לנבחרות צעירות שנערכה בדנמרק בשנת 2011. בשנת 2010 ערך את הופעת הבכורה שלו בנבחרת אנגליה, במשחק מול נבחרת צרפת, והיה חלק מסגל הנבחרת למשחקי יורו 2012, בו הודחה ברבע הגמר. הנדרסון פתח בהרכב הנבחרת בשני משחקיה הראשונים במונדיאל 2014, אך היא הודחה עוד לפני המשחק האחרון בשלב הבתים. היה בסגל הנבחרת למונדיאל 2018, שם נבחרתו הגיעה על לחצי גמר ושם הפסידה לקרואטיה 1–2. הבקיע את שערו הראשון בנבחרת במסגרת שלב רבע הגמר ביורו 2021 בניצחון על נבחרת אוקראינה 4-0. נכלל בסגל נבחרת אנגליה לטורניר מונדיאל 2022. במשחק שמינית הגמר מול סנגל כבש הנדרסון את השער הראשון במשחק, שנגמר בניצחון נבחרתו 0–3. הנדרסון אוהד את קבוצת סנדרלנד וישב בגמר גביע הליגה 2014 עם אוהדי הקבוצה, בעת שהיה שחקן בליברפול. באותו יום בו נבחר לתפקיד קפטן ליברפול, הוכרז כי הוא יופיע לצד ליונל מסי על שער המהדורה הבריטית של FIFA 16. להנדרסון ואשתו רבקה ברנט שלושה ילדים. אביו, בריאן, שוטר לשעבר חובב כדורגל, גבר על סרטן הפה במהלך הקריירה של בנו בליברפול, והצליח להשתתף בגמר ליגת האלופות 2019 במדריד. הנדרסון הקדיש לו את הזכייה. במהלך התפשטות נגיף הקורונה בבריטניה, יצר קשר, כקפטן ליברפול, עם חברי הנהלת ליגת הפרמייר ליג על מנת לארגן קרן לנפגעי נגיף הקורונה שתגייס מיליוני פאונד. הרעיון שלו היה שכדורגלני הפרמיירליג יתרמו לקרן לעובדי שירות הבריאות הלאומי. ליברפול פרמייר ליג: 2019/2020 גביע הליגה: 2012, 2021/2022 ליגת האלופות: 2018/2019 הסופר קאפ האירופי: 2019 גביע העולם למועדונים: 2019 גביע אנגלי: 2021/2022 מגן הקהילה: 2022 כדורגלן השנה בליגה האנגלית (התאחדות עיתונאי הכדורגל): 2019/2020 שחקן העונה של ליברפול: 2019/2020 מדיה וקבצים בנושא ג'ורדן הנדרסון בוויקישיתוף ג'ורדן הנדרסון, ברשת החברתית פייסבוק ג'ורדן הנדרסון, ברשת החברתית אקס (טוויטר) ג'ורדן הנדרסון, ברשת החברתית אינסטגרם ג'ורדן הנדרסון, באתר Transfermarkt ג'ורדן הנדרסון, באתר Fussballdaten.de (בגרמנית) ג'ורדן הנדרסון, באתר Soccerway ג'ורדן הנדרסון, באתר BDFutbol ג'ורדן הנדרסון, באתר WorldFootball.net ג'ורדן הנדרסון, באתר National Football Teams ג'ורדן הנדרסון, באתר FootballDatabase.eu עמוד השחקן, באתר הרשמי של ליברפול ממש לא ג'ורדן: הנדרסון עוזר למאמן, פחות לנבחרת אנגליה, באתר ערוץ הספורט, 11 ביוני 2013 מיכאל יוכין‏, גאווה ודעה קדומה: האם יש לג'ורדן הנדרסון זכות מוסרית לעבור לסעודיה?, באתר וואלה, 15 ביולי 2023 "Liverpool complete Jordan Henderson deal". BBC Sport (באנגלית בריטית). 2011-06-09. נבדק ב-2020-06-13. "Liverpool's Jordan Henderson signs new five-year deal". BBC Sport (באנגלית בריטית). 2015-04-23. נבדק ב-2020-06-13. Jordan Henderson signs new long-term LFC contract, Liverpool FC Henderson: I'll dedicate my life to bringing LFC success, Liverpool FC "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-27. Alex Richards, Liverpool captain Jordan Henderson named Footballer of the Year, mirror, ‏24 ביולי 2020 Jordan Henderson wins Liverpool's Men's Player of the Season award, Liverpool FC רשמית: ג'ורדן הנדרסון חתם באל אטיפאק, באתר ערוץ הספורט, 27 ביולי 2023 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) ENGLAND VS. SENEGAL 3 - 0, באתר SoccerWay (סיכום המשחק), 4 בדצמבר 2022 (באנגלית) Dave Kidd, Liverpool's Jordan Henderson pays tribute to Sunderland and reveals he watched their Wembley defeat from the stands, mirror, ‏2014-03-08 161385360554578, Milner's hilarious response to news that Henderson's wife has given birth, talkSPORT, ‏8 בפברואר 2020 (באנגלית) Taylor, Daniel (2 ביוני 2019). "Jordan Henderson's embrace captures the magic of Liverpool's triumph | Daniel Taylor". The Guardian (באנגלית בריטית). ISSN 0261-3077. נבדק ב-2020-06-13. {{cite news}}: (עזרה) Jason Burt, ‏Jordan Henderson dedicates Champions League final glory to cancer survivor dad, The Telegraph, 2 June 2019 "Coronavirus: Premier League players discuss pay and support options". BBC Sport (באנגלית בריטית). 3 באפריל 2020. נבדק ב-2020-06-13. {{cite news}}: (עזרה)